ΓWẒANEN IS NEBBUJJED NEZDEY G UDUHDU
Ilmend n ukettay n tsekra n tiliẓri tiss 8t
Ayenna as-iga uYlif n usegmi i tmaziYt ayd as-iga win umsawaḍ g Merruk. Amezwaru yusi-d iselmaden n taerabt d win tefransist izzrey-asen kuẓ n wussan n « usileY » irẓem-asen akw ur ta lmiden isekkilen n tmaziYt, nnan-asen yimennebḍen nwis gan diY iselmaden n tutlayt tamaziYt!
Meqqar d-ssafYen yimnuda d yinawuren n Usinag Ageldan n Tussna TamaziYt idlisen d wallalen n ussYer n tmaziYt ur illi g wakal mayed ilan afud d tussna d-yusan i uzizzel d uselmed n tutlayt-a tigellint tagujilt.
Akw ur ssinen yiselmaden-nneY d tselmadin-nneY ad Yren urun tamaziYt daccen ad tt-sseYren i yinelmaden d tnelmadin! Aya as nezmer ad nini nwis gan yiselmaden-a d tselmadin-a Yas inelmaden d tnelmadin n tmaziYt. Ihi, skareksen-asen yimennebḍen!
Iwa walu mayed asen-ittinin i yimennebḍen-ddeY nwis da tturaren s tutlayt n yimelyan g YimaziYen d TmaziYin raren-ten d islemyiwen d teslemyiwin. Azwar iga-t yifesti n willi d tilli ttininin nwis gan imeYnasen d tmeYnasin n Umussu Adelsan AmaziY lumen winna d tinna nn-aYnin irbi n udabu amerruki munen ides g tsertit-nnes issumumen amussu amaziY ameqjur.
Wiss sin yusi-d yitsen yimesnilen isnilin izlan iqburen g umaṭṭaf n tmaziYt izzri-ten s tiliẓri tiss 8t nna d-iYref udabu i YimaziYen d TmaziYin. Zwar, iddeY ur ta telli tiliẓri-a, ifka-as uYlif n yineYmisen i tmaziYt mrawt d semmust n tusdidin nna bḍant tantalayin n tcelḥit d trifit d tmaziYt kraygat yat s semmust n tusdidin-nnes, ar zzruyen akw ayennaY s yat talYa tamazdart g ttalsen i uneYmis kraṭ n tikkal imseṭfaren! Medzen yimannayen d tmannayin zund ikemmayen n uYwenfif.
Tiliẓri tiss tamt (8) Yas uṭṭun-nnes da d-isskan tattekkwant tamazdart nna as-ran yimennebḍen g Merruk i tmaziYt ad nn diges teqqim. Ddaw tnila n umsemmus (axwemmas) ag nn-udren i tutlayt tamaziYt d winna d tinna tt-isawalen; agensu n tiliẓri-a, idrus mag nettinniy tiYawsiwin issemYuren ImaziYen d TmaziYin: Asselku izdey seg wawal ar tirra ikk Yef tugniwin!
Asussen meqqar da ibedder timukras n YimaziYen n temnaḍin issatem udabu amerrukiy seg mayed t-tesdif Fransa ur da isgidiy Yas imuyuden n tezlatin d uẓawan s inurez ad itteṭṭef tawna i winna d tinna isul isselka. G usussen n tiliẓri tiss tamt, illa yiwen umur istin i yimudaren d yigḍaḍ d yibuxxa; uress idd ImaziYen aymi da isskan udabu ayennaY neY imarrayen sYufant tmura-nnsen igan Yas adida d waggu d waqqur!
Isura neY ssinima yuger uyenna n taerabt win tmaziYt meqqar nessen atig ila usuYel n twuriwin zwarnin; maca maY allig ur illi usuYel n yisura n yiṛumiyen neY n winna ur igin Aeraben? Aya n tmukrist da d-tezzuYur aYlif n yidles ur da ikkaten anfa g yidles amaziY, ur issin Yas i tukki n tiqqar i wawal amaziY!
Tirra s tmaziYt, nezmer ad nini nwis illa diges usselku axatar acku da nettinniy izeggalen ur tteggan yinelmaden d tnelmadin imkinna nesniYis azzur n tirra s taerabt d ussdid n tin tmaziYt neY akw ukus n tmaziYt g wahli n wahilen zund anezwi g tettili tmaziYt d taerabt g yismawen n yiYerman n Merruk, ur da tettili Yas taerabt g yismawen n yiYerman n Dzayer d Muriṭanya d Fransa d Iṭalya…atg
Illa diY yiwen usselku ameqwran addag da isawal kra g Yimerrukiyen s taerabt tigelgelt, ur illi usuYel n wawal-nnes s tmaziYt zund tga tamaziYt. Yager wawal n tẓallit d usYan zund ur llint tmukrisin ggudinin Yur yimannayen d tmannayin imaziYen!
Mek nezrey s tiliẓriwin yaḍnin n Merruk, da nettafa is ur fkint Yas yitsent tusdidin i uyenna mi ttinin “ineYmisen”; tuger-ten tin 2M nna ur da d-issufuYen awd udem n umesnil n yineYmisen, ar aY-sYilen is nn-ngula aswir n Euronews matta Yas ufur d ussitem n wudem amaziY isawalen s tmaziYt ur ta ittusseYran g tesdawiyin d yisinagen unnigen nna d-issufuYen imassanen d tmassanin Ywebbeznin g tussna tamaziYt. Idd Tiliẓri 1ut, meqqar da tezzruy ayenna mi tettini “ineYmisen” Yas ayenna tga yad s taerabt ayd tettales s tmaziYt tagel-asen-d I yimannayen d tmannayin tirra n taerabt zund ur da tettyaru tmaziYt!
Ad nemmattey s tudert tamatut g nesniYis assefreY n yismawen n yidYaren d tmizar d ugdal n tutlayt tamaziYt g mayed igen tadbelt. Idd ismawen n teslemyiwin d yislemyiwen, sulen wuzlan n yimennebḍen n uYlif n ugensu da ttebbin ulawen n yimarawen ittusemraran zund tislemyiwin ar ttusdiddiyen ad ssurfen g uzref-nnsen d win tarwa-nnsen, isal wuggug amgelmaziY (anti-amazigh) ur da izzruy Yas ismawen ira d winna t-iwtan s yiYnan sriwen tixwba i yinififen-nnes!
Maca aya ifka-t-id uduhdu d wumun d ulluzzu n Umussu Adelsan AmaziY ur igin tawuri-nnes n usfafa n yimezdaY ad amun g umussu: winna d tinna iYran ayd iYiyen ad afen iberdan s keccmen agdud zzrin-as tiktiwin n ufafa d tamunt d ullelli d tussna n yizerfan.
Tella tmatart aY-isskanen adhac-nneY dat umukris n yinekraf isertanen imaziYen: Mesṭafa USAYA d Ḥamid UEḌUC nn-isulen g ukurmu sḍis n yiseggwasen aya nisin gar azraf nna ten-inn-igran Yur yimakren d yinemmetla n tidet. Seg mayed d-icaccey udabu iherdan-nnes n tama taberẓelmaṭ ad sxuben aḍu i yimeYnasen imaziYen g tesdawitin ayd d-yaY udduxeccu n tuddsa tamaziYt ur issinen mimek tettrara Yef yiYef-nnes. Tamukrist-a da aY-tnezzeY s amxuzzu g illa Umussu Adelsan AmaziY g tesdawit issalin tirsal-nnes Yef wawal iggudin d tigiwin drusnin. Ur da nsennegzu amur n wawal g usfafa d ussikez n yimezdaY d tmezdaY maca uress is da nn akw ittgulu wawal illan timizar d yiYerman d mayed digsen iddren!
Ar tettugu tuttra-a: “Matta wenna neY tenna nn-iqqen usfafa d ussiwey n yimezdaY nna g illa umata ur iYrin? Tili tririt-nnes nwis d winna d tinna Yranin fafanin ayd nn-teqqen twuri-a taxatart!
Maca TimaziYin d YimaziYen Yranin drusen digsen winna d tinna fafanin: Iga ufafa-nnsen zund kra n uxelbic, da ittwakkas naf-nn aduhdu d gar tussna d tferYi d tkerkas. Seg mayed d-ilula Umussu Adelsan AmaziY g tesdawiyin ur illi diges mayed d-issafYen kra n tesYunt s tmaziYt ad tsiwel Yef twuriwin d tektiwin d tmariwin n YimaziYen d TmaziYin! Tawuri illan, idrus kigan mag da d-tetteffeY iYwerban n tesdawit. G uwilan, uress mani da ittekka Umussu-nneY !? Da iswilin g yiYerman d yiYemran ar izuzwu ar ittirir g tmeYriwin mek tent-ufan!
Aya n tmukrist tekka-d tuddsa ur illin d ur da fellas isawal awd yiwen; ayennaY as ur da nettafa azday n twuri d ummezday d umur yaḍen n Umussu illan awd netta maca iwer-inn i tesdawiyin.
Amussu Adelsan AmaziY ur illin g tesdawit gant-t tmesmunin imunen d usaḍuf n Merruk, ulint s tzemmar n winna d tinna ifkan akud-nnsen d yidrimen-nnsen af ad ssikzen winna d tinna ufan da Yursen ttekkan; maca aṭṭan yaYen timesmunin ikka-d kigan degsent illan: kra ira ad ig tawuri frun-as-tt wiyeḍ, kra akw ira ad ig tawuri yasey g yidrimen nna as-ittufkan zund timesmunin izdin tiwuriwin-nnsent d Usinag Ageldan n Tussna TamaziYt.
Ufan yitsen yixendallasen tawuri tadelsant d abrid n uskirkes Yef yimezdaY d tmezdaY itteqqlen s kra n tnumi d twuri issiliyen ikey maca ur ukizen mayed illan datasen zziY imeskireksen neY ikennaden! Illa yiwen wanaw amaynu n tmesmunin, amata digsent issker-tent udabu amerruki, tiddeY lant tawuri g tneflit neY asnegmi! Winna d tinna fellasen illan gan yitsen medden d-uznen yimennebḍen n uYlif n ugensu ad kksen imezdaY i tmesmunin tidelsanin ssiwidnin s uyenna zzruyent i yimeẓYan d tmeẓYin. Iggru yiwen wanaw n tmesmunin isskaren tifaskiwin neY igwdad: Illa uyenna iYudan g uyenna sskarent akw tmesmunin-a maca ad ur nettettu nwis tent-ran yimennebḍen i wuṭuf n tawna d ussehwu.
Iwer-inn i tuddsiwin-a, qqiman wahli n yimegga d tmegga ilellilyen maca gguten digsen yinegmaren d tnegmarin ittnadan maymi zzenzan tilelli-nnsen s watig amazdar!
Timetti tamaziYt meqqar da nettinniy uṭuf-nnes s asYan da nesniYis nwis iga Yures zund učči neY tessi: Ur tenYi tẓallit akeddel d unnefrureY g twuriwin d wawal; ur iggudiy Yas takendawt d uselmed n tmunnaḍ.
Eumar DERWIC
Tamtettuct g 01 abril 2963/ 13-04-2013
Amawal (vocabulaire):
Bbujjed: être naïf; aYlif : ministère ; asileY : formation ; imennebḍen : responsables, autorités ; aduhdu : ivresse ; imesnilen : présentateurs ; iherdan : chiens ; taberẓelmaṭ : extrème gauche ; assiwey : conduite ; swilen : estiver ; tiddeY : celles-ci ; atig : prix, valeur ; asYan: religion; akeddel : trahison
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn spa_Latn kab_Latn fra_Latn